হাসপাতাল সূত্রে আরো জানা যায়, ডা. আহসান উল্লাহ ২০১৭ সালের ডিসেম্বরে ভোলায় যোগ দিয়ে বেপরোয়া হয়ে ওঠেন। প্রথমে ভোলা সদরের কয়েকটি ডায়াগনস্টিক সেন্টারে সারাক্ষণ থাকতেন। তবে সেখানে বেশি দিন অবস্থান না করে এখন ঢাকায় অবস্থান করেন। ডা. কামরুল ইসলাম একই বছরের নভেম্বরে যোগদানের পর থেকে ঢাকায় অবস্থান করছেন। ডিসেম্বর ও জানুয়ারির দিকে তিনি মাসে দু-এক দিন ভোলায় এলেও গত দুই মাসে এক দিনও হাসপাতালে আসেননি। ডা. ফাইজুল হক মাঝেমধ্যে ভোলায় থাকেন। কিন্তু হাসপাতালে আসেন না। হাসপাতালে এলেও তিনি ভালো করে রোগী না দেখে চলে যান। এর ফলে ভেঙে পড়েছে হাসপাতালের মেডিসিন ও সার্জারি বিভাগের সব সেবা।